CELEX: 32012R0299
Language: hr
Date: 2012-04-02 00:00:00
Title: Provedbena uredba Komisije (EU) br. 299/2012 od 2. travnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               317
            
         32012R0299
   
               L 099/15
            
            
               SLUŽBENI LIST EUROPSKE UNIJE
            
            
               02.04.2012.
            
         
      PROVEDBENA UREDBA KOMISIJE (EU) br. 299/2012
   od 2. travnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. travnja 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Prijenosni višenamjenski elektronički uređaj na baterije u jednom kućištu, mjera oko 10 × 9,5 × 10,5 cm, opremljen:
               
                           —
                        
                        
                           zaslonom s tekućim kristalima u boji s dijagonalnim promjerom zaslona od oko 9 cm (3,5 inča), omjera 4:3 i razlučivosti od 320 × 240 piksela,
                        
                     
                           —
                        
                        
                           zvučnicima,
                        
                     
                           —
                        
                        
                           mikrofonom,
                        
                     
                           —
                        
                        
                           budilicom,
                        
                     
                           —
                        
                        
                           memorijom od 2 GB,
                        
                     
                           —
                        
                        
                           čitačem memorijskih kartica,
                        
                     
                           —
                        
                        
                           sučeljem za USB,
                        
                     
                           —
                        
                        
                           sučeljem za FM antenu,
                        
                     
                           —
                        
                        
                           kontrolnim tipkama.
                        
                     Uređaj može izvršavati sljedećih funkcije:
               
                           —
                        
                        
                           prijamnik radiodifuzije,
                        
                     
                           —
                        
                        
                           snimanje glasa,
                        
                     
                           —
                        
                        
                           reprodukcija zvuka,
                        
                     
                           —
                        
                        
                           reprodukcija statičnih i video slika,
                        
                     
                           —
                        
                        
                           budilica.
                        
                     
                   (1) Vidjeti fotografiju.
            
            
               8527 13 99
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3. uz odjeljak XVI. i tekstom oznaka KN 8527, 8527 13 i 8527 13 99.
               Budući da je uređaj namijenjen obavljanju nekoliko funkcija iz poglavlja 85., u skladu s napomenom 3. uz odjeljak XVI. razvrstava se kao onaj uređaj koji izvršava glavnu funkciju.
               S obzirom na objektivna obilježja uređaja, to jest dizajn i koncepciju, njegova namijenjena uporaba je ona radio-budilice. Reprodukcija zvuka se smatra sekundarnom. S obzirom na malu veličinu i nisku razlučivost zaslona, reprodukcija statičnih i video slika također se smatra sekundarnom.
               Stoga je glavna funkcija uređaja da je prijamnik radiodifuzije kombiniran, u istom kućištu, s uređajem za snimanje ili reprodukciju zvuka i sa satom.
               Uređaj se stoga razvrstava kao ostali prijamnici radiodifuzije koji mogu raditi bez vanjskog izvora energije, a kombinirani su s uređajem za snimanje ili reprodukciju zvuka s oznakom KN 8527 13 99.
            
         
      
   
      (1)  Fotografija je isključivo informativne prirode.